Diari Oficial de la Generalitat Valenciana


Sumari del DOGV 2783, del 03-07-1996 (1996/838668)

DECRET 120/1996, de 18 de juny, del Govern Valencià, pel qual s'accepta la reversió als hereus del senyor José Cotanda Aguilella i del senyor Manuel Granell Ramos, del terreny de 2.500 m2 de superfície, situat en la partida de Vinyals de l'Alcora.
-------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/06/18/120/dof/vci/html**

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838668


Data del document
:   18-06-1996

Organisme emissor
:   Conselleria d'Economia i Hisenda

Tipus de document
:   Decret

DECRET 120/1996, de 18 de juny, del Govern Valencià, pel qual s'accepta la reversió als hereus del senyor José Cotanda Aguilella i del senyor Manuel Granell Ramos, del terreny de 2.500 m2 de superfície, situat en la partida de Vinyals de l'Alcora.   
Mitjançant escriptura atorgada el dia 31 d'agost de 1951 davant el notari de Castelló de la Plana senyor Luis Doménech Solís, el senyor Miguel ángel Villalonga Castell va cedir a la Falange EspaÑola Tradicionalista y de las JONS, una parcel·la de terreny, situada a la partida de Vinyals de l'Alcora (Castelló), de 2.500 m2 de superfície, que confronta: nord i oest, amb terrenys de Miguel Villalonga; sud, finca de la testamentària de María Latorre Andrés, i est, camí de Martinel.  
Aquesta cessió s'efectua amb la condició resolutòria de destinar els terrenys a camp de futbol o altres activitats esportives.  
El dret de reversió derivat de la condició resolutòria esmentada fou venut pel seu titular, senyor Miguel ángel Villalonga Castell, al senyor Manuel Granell Ramos i José Cotanda Aguilella, en virtut d'escriptura pública atorgada davant el notari de Castelló de la Plana senyor Julio Pascual y Domingo el dia 4 d'abril de 1956.  
En compliment del que disposa el Decret de la Jefatura del Estado de 3 d'abril de 1970, l'immoble s'inscriu a favor del Movimiento Nacional, i és transferit posteriorment a favor de l'estat, d'acord amb el que disposa el Reial Decret Llei 23/1977, d'1 d'abril. Posteriorment, el Reial Decret 3.196/1983, de 23 de novembre, transfereix la propietat de l'immoble a la Generalitat Valenciana, i consta inscrit al seu favor en el Registre de la Propietat de Lucena del Cid, al tom 84, llibre 21 de l'Alcora, foli 78, finca 3.504.  
L'Ajuntament de l'Alcora ha obert un vial de circumval·lació que travessa el camp de futbol assenyalat, que impedeix l'ús per a la pràctica d'aquest esport.  
El senyor José Cotanda Nomdedeu i el senyor Fernando de Val Pardo, en representació dels hereus dels titulars registrals del dret de reversió, senyor José Cotanda Aguilella i senyor Manuel Granell Ramos, respectivament, considerant la falta d'ús de l'immoble per als fins per als quals havia estat cedit, n'han sol·licitat la reversió.  
La Conselleria de Cultura, Educació i Ciència, atenent els motius exposats pels sol·licitants, ha informat favorablement sobre la reversió de l'immoble, i en sol·licita al mateix temps la desafectació.  
D'acord amb el que disposa la disposició addicional cinquena de la Llei 3/1986, de 24 d'octubre, de Patrimoni de la Generalitat Valenciana, i el que estableix l'article 22 de la llei esmentada, el qual a sensu contrario autoritza el Govern Valencià per a acordar la reversió de béns cedits per incompliment de les condicions fixades en la cessió, a proposta del conseller d'Economia i Hisenda i amb la deliberació prèvia del Govern Valencià en la reunió del dia 18 de juny de 1996,  
DECRETE  
Article 1  
Desafectar de la Conselleria de Cultura, Educació i Ciència l'immoble situat en la partida de Vinyals de l'Alcora (Castelló), de 2.500 m2 de superfície, que confronta: nord i oest, amb terrenys de Miguel Villalonga; sud, finca de la testamentària de María Latorre Andrés, i est, camí de Martinel, destinat a camp de futbol, integrant-se en el patrimoni privat de la Generalitat Valenciana.  
Article 2  
Autoritzar la reversió a favor dels hereus del senyor José Cotanda Aguilella i del senyor Manuel Granell Ramos, del dret de propietat de l'immoble descrit anteriorment.  
DISPOSICIó FINAL  
La Conselleria d'Economia i Hisenda facilitarà als titulars del dret de reversió l'escriptura pública que permeta efectuar el canvi de titularitat, moment en el qual es donarà de baixa en l'Inventari General de Béns i Drets de la Generalitat Valenciana, on consta amb el número A02/03/005/0001, el dret de propietat que es té sobre l'immoble.  
València, 18 de juny de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
El conseller d'Economia i Hisenda,  
JOSÉ LUIS OLIVAS MARTíNEZ


Còpia Permalink ELI